Diari Oficial de la Generalitat Valenciana


Sumari del DOGV 3733, del 18-04-2000 (2000/2461)

RESOLUCIÓ de 22 de febrer de 2000, de la Conselleria d'Indústria i Comerç, per la qual es declara aigua mineral natural la procedent del sondatge número P-2899, situat a la partida de Bixquert, terme municipal de Xàtiva, província de València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2461


Data del document
:   22-02-2000

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * Xàtiva
    * empresa privada
    * aigua mineral

RESOLUCIÓ de 22 de febrer de 2000, de la Conselleria d'Indústria i Comerç, per la qual es declara aigua mineral natural la procedent del sondatge número P-2899, situat a la partida de Bixquert, terme municipal de Xàtiva, província de València. [2000/S2461]
  
Vist l'expedient que declara aigua mineral natural la procedent del sondatge núm. P-2899, situat a la partida de Bixquert, terme municipal de Xàtiva, instat davant el Servei Territorial d'Indústria i Energia de València pel senyor Jorge Francés Chust, en representació de la societat Aguas Bixquert, SL, amb CIF B-46688917.
  
Vistos la Llei 22/1973, de Mines; el Reial Decret 2.857/1978, pel qual s'aprova el Reglament General per al Règim de la Mineria; el Reial Decret 1.047/1984, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el Reial Decret 849/1986, pel qual s'aprova el Reglament Públic Hidràulic, títol preliminar i altres; el Reial Decret 1.164/1991 de 22 de juliol, sobre reglamentació tecnicosanitària per a elaboració, circulació i comerç de les aigües de beguda envasades.
  
Antecedents de fet
  
Primer. La societat Aguas de Bixquert, SL, mitjançant escrit dirigit al Servei Territorial d'Indústria i Energia de València, de data 5 de febrer de 1998, va sol·licitar, d'acord amb l'article 24.1 de la Llei de Mines i amb l'article 39.1 del Reglament General per al Règim de la Mineria, que la Conselleria d'Indústria i Comerç declarara aigua mineral natural la procedent del sondatge núm. P-2899, situat a la partida de Bixquert, terme municipal de Xàtiva, província de València.
  
Segon. La Conselleria d'Indústria i Comerç, amb data 20 de juny de 1996, va acordar declarar aigües de brollador les procedents del sondatge número P-2899, propietat de l'entitat mercantil Aguas Bixquert, SL, situat a la partida de Bixquert, terme municipal de Xàtiva, província de València.
  
Tercer. Tot complint l'article 39.2 del Reglament General per al Règim de la Mineria, el Servei Territorial d'Indústria i Energia de València realitzà, en data 13 de maig de 1999, la presa de mostres d'aigua procedent de l'esmentada captació en presència de la part interessada, d'acord amb el que es desprén de les corresponents actes, i envià una de les mostres preses a l'Institut Tecnològic Geominer d'Espanya per a la realització de l'anàlisi reglamentària l'informe del qual, de data 28 de juny de 1999, és favorable quant a les exigències establides en l'apartat 0.0.9.9 de l'annex I del Reial Decret 1.164/1991, de 22 de juliol; i assenyala, a més a més, en el seu informe de data 8 de setembre de 1999, a la vista dels resultats de les anàlisis aportades pel titular, que les indicades aigües podran ser declarades com a mineral natural sota el punt de vista fisicoquímic.
  
Quart. De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria i Energia de València va procedir a la informació pública de la iniciació de l'expedient mitjançant anuncis que es publicaren en el Butlletí Oficial de la Província de València número 52, de 3 de març de 1999, i en el Boletín Oficial del Estado número 55, de 5 de març de 1999. Atés que no s'ha rebut cap escrit d'oposició en el termini dels 15 dies que estableix l'article 84.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'esmentat Servei Territorial va trametre l'expedient, juntament amb el seu informe favorable de data 29 de setembre de 1999, a la Direcció General d'Indústria i Energia perquè en continuara la tramitació, segons allò previst en l'article 39.2 del Reglament General per al Règim de la Mineria.
  
Cinqué. Tot complint els articles 20.1.2 i 19.1.3 del Reial Decret 1.164/1991, sobre reglamentació tecnicosanitària per a elaboració, circulació i comerç de begudes envasades, i l'article 39.3 de la Llei 22/1973, de Mines, es trameté l'expedient a la Conselleria de Sanitat, Direcció General de Salut Pública, en data de registre d'eixida 4 de novembre de 1999, i se sol·licità el corresponent informe vinculant sobre la naturalesa de les aigües objecte de l'expedient. Amb data 18 de novembre de 1999, amb registre d'eixida de 22 de novembre de 1999, la Direcció General de Salut Pública emet informe vinculant favorable en el qual conclou que la indicada aigua reuneix les condicions per a poder ser declarada com a mineral natural.
  
Fonament de dret
  
Primer. La Conselleria d'Indústria i Comerç és competent per a resoldre la sol·licitud de declaració d'aigua mineral natural de les esmentades aigües, formulada per la societat Aguas Bixquert, SL, en virtut del que s'ha disposat tant en els articles 24.2 de la Llei 22/1973, de 21 de juliol, de Mines; i 39.2 del seu Reglament, aprovat pel Reial Decret 2.857/1978, com d'allò establit en el Reial Decret 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en l'annex I, apartat B.III.a); i en el Decret 88/1999, del Govern Valencià, pel qual s'aprova el Reglament Orgànic i Funcional de la Conselleria d'Indústria i Comerç (DOGV núm. 3.551, de 2 d'agost de 1999).
  
Vistos els antecedents de fet tercer i cinqué i els preceptes legals esmentats i la resta de disposicions d'especial i de general aplicació, aquesta Conselleria d'Indústria i Comerç, a petició de la mercantil Aguas Bixquert, SL, amb CIF B-46688917, resol:
  
Declarar aigua mineral natural la procedent del sondatge número P-2899, situat a la partida de Bixquert, terme municipal de Xàtiva, província de València.
  
La present resolució empara exclusivament les aigües captades pel sondatge núm. P-2899, sense que puga estendre's de facto per a aigües procedents de qualsevol altra font, sondatge, brollador, etc. existent o que es realitze, sense que prèviament s'haja acordat mitjançant resolució d'aquesta Conselleria, després de la tramitació prèvia reglamentària, la qualificació com a aigua mineral natural de les indicades aigües.
  
Prèviament a l'aprofitament de l'aigua declarada mineral natural en la present resolució, s'haurà de sol·licitar al Servei Territorial d'Indústria i Energia de la província de València l'oportuna autorització d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada Llei i 39.1 del seu Reglament.
  
La present resolució és definitiva en via administrativa i contra ella podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que s'ha establit en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que s'estime procedent.